ராசிக்குள் உள்ள சூரியன் காரணமாக நன்மைகள் உண்டு. மேலும் சூரியன் மார்ச் 14 ம் தேதிக்கு பிறகு இரண்டாம் வீட்டில் அமர்வதால் எதிர்பார்த்த தனவரவு ஏற்படும். தந்தை வழியில் நன்மைகள் ஏற்படும். அரசாங்க விஷயங்கள் உங்களுக்கு ஆதரவாக அமையும். சுக்கிரன் இரண்டாம் வீட்டில் உள்ளதால் குடும்பத்தில் மகிழ்ச்சி, குடும்ப ஒற்றுமை, அன்பு போன்றவை மிதமாக இருக்கும். கணவன் மனைவி வழியில் நன்மைகள் / தனவரவு கிடைக்கும். மேலும் சுக்கிரன் வரும் மார்ச் 26ம் தேதி முதல் மூன்றாம் வீடு சென்று அமர்வதால் கணவன் மனைவி அன்பு, குடும்ப ஒற்றுமை போன்றவை சுமாராக இருக்கும். சிலருக்கு அலைச்சல் ஏற்படும். சனி பதினோராம் வீட்டில் உள்ளதால் நன்மைகள் பெறுவீர்கள். வேலைக்காரர்கள் வழியில் நன்மைகள் ஏற்படும். தொழிலில் இருந்த தடைகள் விலகும். எதிர்பார்த்த நன்மைகள் அனைத்தும் கிடைக்கும். இரண்டாம் வீட்டை சில கிரகங்கள் தொடர்பு கொள்வதால் தொழிலில் நன்மைகள் ஏற்படும்.